สทบ.ลุยขับเคลื่อน สร้างรายได้ ลดรายจ่าย หนุนเศรษฐกิจฐานราก
สทบ.เร่งขับเคลื่อนนโยบาย สร้างรายได้ ลดรายจ่าย หนุนเศรษฐกิจฐานราก ผลไม้ปราจีน แลกข้าวสารหนองคาย เพิ่มรายได้ให้กับสมาชิกกองทุนหมู่บ้านฯเมื่อวันที่ 21 พ.ค.63 นายรักษ์พงษ์ เซ่งเจริญ ผู้อำนวยการสำนักงานกองทุนหมู่บ้านและชุมชนเมืองแห่งชาติ (สทบ.) นำคณะลงพื้นที่ร้านค้าประชารัฐบ้านหนองขนาก หมู่ที่ 7 ต.ดงขี้เหล็ก อ.เมือง จ.ปราจีนบุรี เปิดโครงการความร่วมมือเพื่อเพิ่มรายได้ให้กับสมาชิกกองทุนหมู่บ้าน ผลไม้ปราจีน แลกข้าวสารหนองคาย เพื่อเปิดโอกาสให้เกษตกรที่เป็นสมาชิกกองทุนหมู่บ้านและชุมชนเมือง ได้นำผลผลิตทางการเกษตร อาทิ ทุเรียน มังคุด เงาะ กระท้อน ที่กำลังประสบปัญหาผลไม้ล้นตลาด นำมาแลกเปลี่ยนกับข้าวสารของเครือข่ายกองทุนหมู่บ้านและชุมชนเมืองจังหวัดหนองคาย ที่ได้ดำเนินการจัดซื้อข้าวสารจากสมาชิก จำนวน 210 ถุง ถุงละ 5 กิโลกรัม รวมมูลค่า 5 หมื่นบาท โดยการประเมินราคาตกลงด้วยความสมัครใจ ราคาเป็นธรรม ซึ่งจะมีส่วนในการลดรายจ่ายให้กับสมาชิกกองทุนหมู่บ่าน ทำให้เกิดรายได้เข้าสู่ชุมชน ในช่วงที่ยังมีการแพร่ระบาดโควิด-19 ส่งผลให้สมาชิกหลายครัวเรือน ไม่มีรายได้ แต่มีรายจ่ายเพิ่มขึ้นโดย นายรักพงษ์ กล่าวว่า โครงการความร่วมมือเพื่อเพิ่มรายได้ให้กับสมาชิกกองทุนหมู่บ้านนั้น ได้ดำเนินการมาอย่างต่อเนื่อง หลังได้รับนโยบายจาก นายสมคิด จาตุศรีพิทักษ์ รองนายกรัฐมนตรี ในฐานะประธานกรรมการกองทุนหมู่บ้านและชุมชนเมืองแห่งชาติ (กทบ.) ที่เน้นการเสริมสร้างรายได้ลดรายจ่ายให้กับพี่น้องกองทุนหมู่บ้าน ซึ่งจะส่งผลไปถึงคุณภาพชีวิตที่ดีของประชาชน โดยจากการดำเนินการแลกเปลี่ยนกันหลายพื้นที่ สมาชิกกองทุนหมู่บ้านมีความพอใจ ที่ได้นำของมาแลกเปลี่ยนกัน โดยไม่ผ่านพ่อค้าคนกลาง และซื้อขายกันถูกกว่าท้องตลาด ดังนั้น สทบ.จะยังคงเดินหน้าสนับสนุนเสริมสร้างรายได้ลดรายจ่ายให้กับพี่น้องกองทุนหมู่บ้านฯ พร้อมสร้างต้นแบบในการพัฒนาคุณภาพชีวิตให้กับสมาชิกกองทุนหมู่บ้านและชุมชนเมืองทั่วประเทศต่อไป
สทบ.เร่งขับเคลื่อนนโยบายสร้างรายได้ ลดรายจ่าย หนุนเศรษฐกิจฐานราก ผลไม้ปราจีน แลกข้าวสารหนองคาย เพิ่มรายได้ให้กับสมาชิกกองทุนหมู่บ้านฯ
กองทุนหมู่บ้านฯ,สทบ.,เศรษฐกิจชุมชน,เศรษฐกิจฐานราก,ร้านค้าประชารัฐ,ข่าวทั่วไป